**Anmodning til Udenrigsministeriets protokol vedrørende EU-diplomater m.fl., der ønsker at stille op som kandidater og/eller være stillere for en kandidatliste til kommunal- og regionalvalget den 18. november 2025.**

Valgbestyrelsen i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Kommune/Region skal herved anmode om, at Udenrigsministeriet **straks**, til brug for valgbestyrelsens godkendelse af de indleverede kandidatlister, attesterer, at nedenstående person(er) er optaget i Udenrigsministeriets protokol:

|  |  |  |  |
| --- | --- | --- | --- |
| **Navn** | **Fødselsdato** | **Statsborgerskab** | **Privat bolig (adresse)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |
| --- | --- |
| Med venlig hilsen |  |
| Dato, underskrift og evt. kommunens/regionens stempel |  |

**UDENRIGSMINISTERIETS ATTESTATION**

* Under henvisning til anmodning fra valgbestyrelsen i \_\_\_\_\_\_\_\_\_\_\_\_\_\_\_\_\_\_\_\_\_ Kommune/Region attesterer Udenrigsministeriet herved, at ovenstående person(er) er registreret i Udenrigsministeriets Protokol.
* Under henvisning til anmodning fra valgbestyrelsen i \_\_\_\_\_\_\_\_\_\_\_\_\_\_\_\_\_\_\_\_\_ Kommune/Region attesterer Udenrigsministeriet herved, at ovenstående person(er) er registreret i Udenrigsministeriets Protokol, med undtagelse af følgende person(er):

|  |  |
| --- | --- |
|  |  |
|  |  |

Udenrigsministeriet, den

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn og evt. stempel

**Vejledning om udfyldning og attestation af formularen**

**1. Formål**

EU-borgere, der er fyldt 18 år og er registreret i Udenrigsministeriets protokol (EU-diplomater m.fl.), kan stille op til kommunal- og regionalvalg i Danmark. De kan også være stillere for en kandidatliste.

Formularen kan anvendes af valgbestyrelsen i en kommune eller region i de tilfælde, hvor en EU-borger, der er registreret i Udenrigsministeriets protokol, har underskrevet en kandidatliste som kandidat eller stiller til kommunal- og regionalvalget den 18. november 2025. Valgbestyrelsen sender formularen til Udenrigsministeriets protokol, der attesterer, at de pågældende personer er registreret i Udenrigsministeriets protokol.

Der henvises til reglerne herom i § 1, stk. 2, § 3, § 24, stk. 1, 1. og 3. pkt., og § 27, stk. 1, jf. § 25, stk. 2, sidste pkt., i den kommunale og regionale valglov.

**2. Til valgbestyrelsen**

Valgbestyrelsen skal udfylde første del af formularen, dvs. navn på kommunen/regionen samt navn, fødselsdato, statsborgerskab og adresse på EU-borgere, der er registreret i Udenrigsministeriets protokol, og som har underskrevet en kandidatliste som kandidat eller stiller til kommunal- og regionalvalget den 18. november 2025. Valgbestyrelsen skal derudover datere og underskrive formularen og evt. stemple denne med kommunens/regionens stempel.

Formularen sendes til Udenrigsministeriets protokol på mailadressen pro@um.dk. Valgbestyrelsen bedes i mailens emnefelt angive: ”Anmodning om attestation af EU-borgere registreret i Udenrigsministeriets protokol i forbindelse med kommunal- og regionalvalget den 18. november 2025”.

**3. Til Udenrigsministeriets protokol**

Fristen for at indlevere kandidatlister til valgbestyrelsen i kommunen/regionen i forbindelse med kommunal- og regionalvalget den 18. november 2025 er tirsdag den 30. september 2025 kl. 12. Efter fristen er udløbet, har valgbestyrelsen som regel kun få dage til at gennemgå og godkende kandidatlisterne. I løbet af de dage skal valgbestyrelsen bl.a. give kandidatlisterne mulighed for at afhjælpe evt. mangler, herunder i forhold til de angivne kandidater og stillere. Udenrigsministeriets protokol anmodes på baggrund af ovenstående om at behandle anmodninger om attestation så hurtigt som muligt.

Rubrikken med overskriften ”UDENRIGSMINISTERIETS ATTESTATION” er forbeholdt Udenrigsministeriets protokol. I rubrikken er angivet to attestationsmuligheder, der er markeret med en afkrydsningsrubrik 🞏. Den første rubrik skal afkrydses, hvis Udenrigsministeriets protokol på baggrund af sin undersøgelse kan bekræfte, at den/de pågældende kandidat(er)/stiller(e) er registreret i Udenrigsministeriets protokol. Hvis det efter Udenrigsministeriets undersøgelse viser sig, at en eller flere af de angivne kandidater/stillere *ikke* er registreret i Udenrigsministeriets protokol, skal den anden afkrydsningsrubrik afkrydses, og navnet/navnene på den/de pågældende person(er) anføres i rubrikkerne herfor. Udenrigsministeriet skal derudover datere og underskrive formularen og evt. stemple denne.

Formularen sendes herefter retur til valgbestyrelsen pr. mail.